BIRŠTONO SAVIVALDYBĖS AdministraCIJOS

DIREKTORIUS

ĮSAKYMAS

DĖL BIRŠTONO SAVIVALDYBĖS ADMINISTRACIJOS DIREKTORIAUS 2020 M. gegužės 25 D. ĮSAKYMo NR. AV-205 „Asmenų ir šeimų, turinčių teisę į socialinio būsto nuomą, sąrašo tvarkymo aprašo ir dokumentų formų patvirtinimo“ PAKEITIMO

2022 m. gegužės 30 d. Nr. (6.4.E.)-AVE-00154

Birštonas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi:

1. P a k e i č i u Birštono savivaldybės administracijos direktoriaus 2020 m. gegužės 25 d. įsakymą Nr. AV-205 „Dėl asmenų ir šeimų, turinčių teisę į socialinio būsto nuomą, sąrašo tvarkymo aprašo ir dokumentų formų patvirtinimo“:

1.1. pakeičiu Asmenų ir šeimų, turinčių teisę į socialinio būsto nuomą, sąrašo tvarkymo aprašo 14 punktą ir išdėstau jį taip:

„14. Asmenys ir šeimos, išbrauktos iš sąrašo jų deklaruoto turto vertei ir pajamoms, Įstatymo 16 straipsnio 4 dalies 2 punkte nurodytais procentais viršijus 11 straipsnio 3 dalyje nustatytus metinius pajamų ir turto dydžius, gali būti iš naujo įrašyti į Sąrašą, įskaitant jų ankstesnio buvimo šiame Sąraše laikotarpį, jeigu nuo jų išbraukimo iš Sąrašo dienos yra praėję ne daugiau kaip 3 (trys) metai ir kreipimosi įrašyti juos į Sąrašą metu turi teisę į paramą būstui išsinuomoti.“ ;

1.2. pakeičiu Birštono savivaldybės socialinio būsto nuomos sutarties formą ir išdėstau ją nauja redakcija (pridedama);

1.3. pakeičiu Birštono savivaldybės būsto nuomos sutarties formą ir išdėstau ją nauja redakcija (pridedama);

1.4. pakeičiu Birštono savivaldybės gyvenamųjų patalpų nuomos mokesčio apskaičiavimo akto formą ir išdėstau jį nauja redakcija (pridedama).

2. N u r o d a u paskelbti šį įsakymą Teisės aktų registre.

Administracijos direktorė	Jovita Tirvienė